Mai Narva

Mai Narva (sündinud 22. oktoobril 1999 Tallinnas) on eesti maletaja, naiste suurmeister (2021) ja rahvusvaheline meister (2022).

Ta täitis 2018. aasta jaanuaris Rootsis Stockholmis toimunud 47. Rilton Cupi põhiturniiril naiste suurmeistri normi. Teist korda täitis ta normi 2018. aastal Gruusias toimunud maleolümpial ning kolmandat korda 2021. aastal Rumeenias naiste male Euroopa meistrivõistlustel."Suurepärase EM-i teinud Mai Narvast saab Eesti teine naiste suurmeister" ERR sport, 21. august 2021

Narva lõpetas 2018. aastal Gustav Adolfi Gümnaasiumi. Sama aasta augustis alustas ta psühholoogiaõpinguid Ameerika Ühendriikides Marylandi Ülikoolis UMBC Coca-Cola malestipendiumi toel.

Ta on tulnud kolmekordseks Eesti malemeistriks naiste seas (2014, 2016, 2017) ja saanud kahel aastal (2013, 2015) meistrivõistlustelt hõbemedali. 2014. aastal tuli Batumis Euroopa noortemeistriks neidude vanusegrupis U16 ja 2015. aastal võitis Poolas Karpaczis kuldmedali Eesti naiskonna koosseisus Euroopa võistkondlikel malemeistrivõistlustel neidude vanusegrupis U18. 

Narva võistles Eesti koondvõistkonnas maleolümpial (2014, 2016, 2018).

2023. aastal alistas ta Mani saarel toimunud naiste MM-i kandidaatide turniiri kvalifikatsiooniturniiril eksmaailmameister Marija Muzõtšuki ja maailma edetabeli teise numbri Aleksandra Gorjatškina."Suurepärases hoos Mai Narva alistas maailma teise numbri" ERR sport, 4. november 2023

Mai Narva sai FIDE-lt 2015. aastal naiste rahvusvahelise meistri, 2021. aastal naiste suurmeistri ja 2022. aastal rahvusvahelise meistri nimetuse.

Isiklikku
Ka tema isa (Jaan Narva), ema (Regina Narva), õed Ann ja Triin, vend Mart, onu Igor Rõtov, onunaine Tuulikki Laesson, vanavanemad Boriss Rõtov ja Merike Rõtova ning vanavanaisa Oskar Kuningas on tegelenud malega.

Viited

Välislingid

Mai Narva FIDE andmebaasis

Kategooria:Eesti naismaletajad
Kategooria:Gustav Adolfi Gümnaasiumi vilistlased
Kategooria:Sündinud 1999